**ΑΝΑΚΟΙΝΩΣΗ**

**(αφορά τους φοιτητές του Α΄, Β΄, Γ΄ και Δ΄ έτους)**

ΔΗΛΩΣΗ ΜΑΘΗΜΑΤΩΝ

ΧΕΙΜΕΡΙΝΟΥ ΕΞΑΜΗΝΟΥ 2018-2019

Σας γνωρίζουμε ότι οι δηλώσεις μαθημάτων των πρωτοετών, δευτεροετών, τριτοετών και τεταρτοετών φοιτητών για το χειμερινό εξάμηνο του ακαδ. έτους 2018-2019 θα πραγματοποιηθούν από την **Δευτέρα 26 Νοεμβρίου 2018 έως και την Παρασκευή 14 Δεκεμβρίου 2018**.

Για να πραγματοποιηθεί η δήλωση μαθημάτων σας πρέπει να μπείτε στην ιστοσελίδα <https://progress.upatras.gr/>. Για τη σύνδεσή σας θα χρησιμοποιήσετε το username και το password που έχετε λάβει κατά την εγγραφή σας. Αν κάποιος έχει πρόβλημα με τον κωδικό του ή έχει τον έχει χάσει θα απευθύνεται στο Τμήμα Δικτύων του Πανεπιστημίου (τηλ. 2610-969651, 2610-969650 ή στο email: helpdesk@upatras.gr)

Να ακολουθήσετε με προσοχή τις οδηγίες του εγχειριδίου που θα βρείτε ανοίγοντας την παραπάνω ιστοσελίδα. Αν κάποιος αντιμετωπίζει πρόβλημα κατά την υποβολή της δήλωσης θα απευθύνεται στην υπηρεσία του Ψηφιακού Άλματος του Πανεπιστημίου στο email: itdesk@upatras.gr

**Ενημερωτικό σημείωμα για τη δήλωση μαθημάτων Α, Γ, Ε, Ζ και Η εξαμήνου :**

**Α εξάμηνο:**

Αγαπητοί φοιτητές σας γνωρίζουμε ότι μπορείτε να δηλώσετε έξι μαθήματα.

Σύμφωνα με το πρόγραμμα σπουδών του Τμήματος μπορείτε να δηλώσετε τα πέντε υποχρεωτικά μαθήματα και ένα μάθημα επιλογής.

Εχετε δικαίωμα να επιλέξετε μάθημα επιλογής από τα προσφερόμενα επιλεγόμενα μαθήματα του πρώτου εξαμήνου.

Τέλος, σας εφιστούμε την προσοχή στα μαθήματα τα οποία είναι **προαπαιτούμενα** (Εισαγωγή στο αρχαίο θέατρο, Εισαγωγή στη θεατρολογία,) καθώς σε περίπτωση που δεν τα περάσετε στην εξεταστική του Φεβρουαρίου ή του Σεπτεμβρίου δεν θα μπορέσετε να δηλώσετε μαθήματα της κατηγορίας του Αρχαίου Θεάτρου (ΑΘ), του Νεοελληνικού Θεάτρου (ΝΘ), Θεωρίας θεάτρου και δράματος (ΘΕ) και Παγκοσμίου Θεάτρου (ΠΘ) στο δεύτερο έτος).

**Γ εξάμηνο:**

Αγαπητοί φοιτητές σας γνωρίζουμε ότι, για να κάνετε δήλωση μαθημάτων, πρέπει πρώτα να κάνετε ανανέωση της εγγραφής σας.

Σύμφωνα με το πρόγραμμα σπουδών του Τμήματος μπορείτε να δηλώσετε έξι μαθήματα, πέντε υποχρεωτικά μαθήματα και ένα μάθημα επιλογής.

Με βάση τον Οδηγό Σπουδών του Τμήματος έχετε δικαίωμα να επιλέξετε μάθημα επιλογής από τα προσφερόμενα επιλεγόμενα μαθήματα του πρώτου και του τρίτου εξαμήνου.

Όσοι δεν έχουν περάσει το προαπαιτούμενο μάθημα «Εισαγωγή στο αρχαίο θέατρο» δεν μπορούν να δηλώσουν μαθήματα της κατηγορίας Αρχαίου Θεάτρου (ΑΘ) και όσοι δεν έχουν περάσει το προαπαιτούμενο μάθημα «Εισαγωγή στη θεατρολογία» δεν μπορούν να δηλώσουν μαθήματα των κατηγοριών Νεοελληνικού Θεάτρου (ΝΘ), Θεωρίας θεάτρου και δράματος (ΘΕ) και Παγκοσμίου Θεάτρου (ΠΘ).

Επίσης, πέραν των έξι μαθημάτων του τρίτου εξαμήνου μπορείτε να δηλώσετε και όσα μαθήματα οφείλετε από το πρώτο εξάμηνο (ΠΡΟΣΟΧΗ: Η δομή του προηγούμενου εξαμήνου σας, η οποία πρέπει να τηρηθεί, είναι η εξής: πέντε υποχρεωτικά και ένα επιλογής στο Α΄ εξάμηνο).

**Ε εξάμηνο:**

Αγαπητοί φοιτητές σας γνωρίζουμε ότι, για να κάνετε δήλωση μαθημάτων, πρέπει πρώτα να κάνετε ανανέωση της εγγραφής σας.

Σύμφωνα με το πρόγραμμα σπουδών του Τμήματος μπορείτε να δηλώσετε έξι μαθήματα, τέσσερα υποχρεωτικά μαθήματα και δύο μαθήματα επιλογής.

Σε περίπτωση που δεν έχετε περάσει τα προαπαιτούμενα μαθήματα δεν θα μπορείτε να κάνετε δήλωση μαθημάτων στις αντίστοιχες κατηγορίες.

Με βάση τον Οδηγό Σπουδών του Τμήματος έχετε δικαίωμα να επιλέξετε μάθημα επιλογής από τα προσφερόμενα επιλεγόμενα μαθήματα του πρώτου, του τρίτου, του πέμπτου και του εβδόμου εξαμήνου.

Επίσης, πέραν των έξι μαθημάτων του πέμπτου εξαμήνου μπορείτε να δηλώσετε και έως έξι μαθήματα που οφείλετε από προηγούμενα έτη (ΠΡΟΣΟΧΗ: Η δομή των προηγούμενων εξαμήνων σας, η οποία πρέπει να τηρηθεί, είναι η εξής: πέντε υποχρεωτικά μαθήματα και ένα επιλογής στο Α΄ εξάμηνο και πέντε υποχρεωτικά μαθήματα και ένα επιλογής στο Γ΄ εξάμηνο).

**Ζ εξάμηνο:**

Αγαπητοί φοιτητές σας γνωρίζουμε ότι, για να κάνετε δήλωση μαθημάτων, πρέπει πρώτα να κάνετε ανανέωση της εγγραφής σας.

Σύμφωνα με το πρόγραμμα σπουδών του Τμήματος μπορείτε να δηλώσετε έξι μαθήματα, δύο υποχρεωτικά μαθήματα και τέσσερα μαθήματα επιλογής.

Σε περίπτωση που δεν έχετε περάσει τα προαπαιτούμενα μαθήματα δεν θα μπορείτε να κάνετε δήλωση μαθημάτων στις αντίστοιχες κατηγορίες.

Με βάση τον Οδηγό Σπουδών του Τμήματος έχετε δικαίωμα να επιλέξετε μάθημα επιλογής από τα προσφερόμενα επιλεγόμενα μαθήματα του πρώτου, του τρίτου, του πέμπτου και του εβδόμου εξαμήνου.

Επίσης, πέραν των έξι μαθημάτων του εβδόμου εξαμήνου μπορείτε να δηλώσετε και έως έξι μαθήματα που οφείλετε από τα προηγούμενα έτη. (ΠΡΟΣΟΧΗ: Η δομή των προηγούμενων εξαμήνων σας, η οποία πρέπει να τηρηθεί, είναι η εξής: πέντε υποχρεωτικά μαθήματα και ένα επιλογής στο Α΄ εξάμηνο, πέντε υποχρεωτικά μαθήματα και ένα επιλογής στο Γ΄ εξάμηνο, τέσσερα υποχρεωτικά και δύο επιλογής στο Ε΄ εξάμηνο.)

Τέλος, επισημαίνεται ότι όσοι φοιτητές δεν έχουν περάσει το υποχρεωτικό μάθημα του 1ου έτους «Εισαγωγή στις εικαστικές τέχνες» (ΓΚ 054) θα δηλώνουν το μάθημα «Ιστορία της τέχνης» (ΓΚ 523C), το οποίο θα προσμετράται ως υποχρεωτικό της κατηγορίας ΓΚ.

**Θ εξάμηνο:**

Αγαπητοί φοιτητές σας γνωρίζουμε ότι, για να κάνετε δήλωση μαθημάτων, πρέπει πρώτα να κάνετε ανανέωση της εγγραφής σας.

Σύμφωνα με το πρόγραμμα σπουδών του Τμήματος μπορείτε να δηλώσετε έξι μαθήματα, δύο υποχρεωτικά μαθήματα και τέσσερα μαθήματα επιλογής.

Σε περίπτωση που δεν έχετε περάσει τα προαπαιτούμενα μαθήματα δεν θα μπορείτε να κάνετε δήλωση μαθημάτων στις αντίστοιχες κατηγορίες.

Με βάση τον Οδηγό Σπουδών του Τμήματος έχετε δικαίωμα να επιλέξετε μάθημα επιλογής από τα προσφερόμενα επιλεγόμενα μαθήματα του πρώτου, του τρίτου, του πέμπτου και του εβδόμου εξαμήνου.

Επίσης, πέραν των έξι μαθημάτων του ενάτου εξαμήνου μπορείτε να δηλώσετε και έως έξι μαθήματα που οφείλετε από τα προηγούμενα έτη.

Τέλος, επισημαίνεται ότι όσοι φοιτητές δεν έχουν περάσει το υποχρεωτικό μάθημα του 1ου έτους «Εισαγωγή στις εικαστικές τέχνες» (ΓΚ 054) θα δηλώνουν το μάθημα «Ιστορία της τέχνης» (ΓΚ 523C), το οποίο θα προσμετράται ως υποχρεωτικό της κατηγορίας ΓΚ.

 Από τη Γραμματεία

 Πάτρα, 22 Νοεμβρίου 2018